**AGENȚIA PENTRU PROTECȚIA MEDIULUI DÂMBOVITA**

Nr. 14937/8799/\_\_\_\_\_\_\_\_

Proiect **DECIZIA ETAPEI DE ÎNCADRARE**

**Nr. \_\_\_ din \_\_\_\_\_\_\_.2024**

Ca urmare a solicitării de emitere a acordului de mediu adresate de **PORT TRANS S.R.L.**,cu sediul in orașul Titu, sat Sălcuța, nr. 302, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 14937 din 05.10.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanței de Urgenta a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate în cadrul ședinței Comisiei de analiză tehnică din data de 18.01.2024 că proiectul **”*Amplasare stație de betoane mobila”***, propus a fi amplasat în comuna Potlogi, sat Romanești, T 49/2, P 110, județul Dâmbovița, ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit: **nu se supune evaluării impactului asupra mediului** sunt următoarele:

a) proiectul **se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului**, Anexa nr. 2, pct. 10, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

**II.** Motivele pe baza cărora s-a stabilit: **nu se supune evaluării adecvate** sunt următoarele:

1. proiectul propus nu intră sub incidența art. 28 din Ordonanța de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit: **nu se supune evaluării impactului asupra corpurilor de apă**: a) Conform procesului verbal nr. 559/ AMM/ 27.10.2023 întocmit de Comisia de Analiza Tehnica a A.B.A. Argeș-Vedea Pitești, pentru investiție, nu este necesara întocmire SEICA, având in vedere ca nu interfera cu niciun corp de apa de suprafața delimitat in Planul de Management Actualizat 2021. Sursa de apa pentru fabricarea betoanelor este acviferul freatic din bazinul piscicol de 9,8 ha ce aparține S.C. BALASTIERA NEDELEA S.R.L. In cadrul fabricării betoanelor nu se produc evacuări de ape uzate tehnologice, in timp ce apa uzata provenita de la spălarea autobetonierelor este dirijata într-un bazin decantor, de unde apa este folosita la spălarea agregatelor din padocuri si a drumurilor tehnologice. Freaticul atribuit in zona este ROAG02, evaluat cu stare buna dpdv cantitativ si calitativ.

1. ***Caracteristicile proiectelor***
2. *mărimea proiectului:*

Prin proiect se dorește amplasarea unei statii de betoane mobila, pe terenul cu suprafața totala de 8300.0 mp, NC 73687, situat in intravilanul comunei Potlogi, sat Romanesti, judetul Dambovita.

Terenul in suprafata de 8300.0 mp pe care se va amplasa statia de betoane mobila are o forma aproximativ poligonala, cu lungimea medie de 299.2 m, latimea medie de 27.7 m si cote ale terenului ce variaza intre 132.75 mdMN si 131.48 mdMN.

Coordonatele STEREO ’70 ale terenului cu suprafata de 8300,0 mp.

|  |  |  |  |  |  |
| --- | --- | --- | --- | --- | --- |
| P | X | Y | P | X | Y |
| 1 | 341 629.12 | 550 822.73 | 3 | 341 685.14 | 551 119.24 |
| 2 | 341 711.48 | 551 110.51 | 4 | 341 602.75 | 550 831.37 |

Accesul se face din DJ 711° care face legatura intre localitatile Romanesti – Poiana – Potlogi si DN 7 A Bucuresti – Titu – Pitesti, pe drumul de exploatare amenajat de beneficiar care ocoleste localitatile Pitaru, Romanesti, Potlogi si are lungimea de 6,5 km. Local se folosesc DE 93, DE 51 si DE 145.

Pentru functionarea statiei de betoane va fi folosit ca bazin de alimentare bazinul piscicol (9.8 ha) al S.C. BALASTIERA NEDELEA S.R.L., din care se alimenteaza si statia de sortare.

Subtraversarea DE 93 dintre stația de sortare a S.C. BALASTIERA NEDELEA S.R.L. si stația de betoane a S.C. PORT TRANS S.R.L. se va face cu o conducta PPR in baza acordului favorabil al Primăriei comunei Potlogi prin adresa nr. 18217 din 03.10.2023.

Terenul este proprietatea S.C. BALASTIERA NEDELEA S.R.L. conform contractului de schimb cu încheiere de autentificare nr. 1673 din 6 octombrie 2016 si a fost dat in folosința societății S.C. PORT TRANS S.R.L. in baza contractului de comodat din 29.06.2023, încheiat pe o perioada de 3 ani cu valabilitate pana la 28.06.2025.

Scopul principal il constituie amplasarea unei statii de betoane mobila tip ORUDAY, cu capacitatea de 70.0 mc/h. In cadrul statiei de betoane vor fi produse betoane B50-B600, functie de comenzi.

Statia de betoane are capacitatea de prelucrare de 70.0 mc/h (141120.0 mc/an) corespunzatoare unui timp de functionare de 8 ore/zi, 252 zile/an.

Pilieri de siguranța

Pilierii de siguranta sunt in conformitate cu legislatia aferenta, respectiv de minim 5.0 m fata de terenurile invecinate si drumurile de exploatare.

**Organizarea de șantier**

Organizarea de șantier presupune amplasarea unei barăci de organizare de șantier, pentru depozitarea echipamentelor necesare realizării investiției si va fi funcționala pana la finalizarea investiției, precum si a unui grup sanitar ecologic si a unei platforme pentru depozitarea tranzitorie a materialelor care vor fi folosite pe șantier si a deșeurilor menajere.

**Descrierea lucrarilor aferente proiectului**

Lucrări proiectate

Pe terenul in suprafața de 8300.0 mp se vor amplasa următoarele:

- stație de betoane mobila cu buncăr agregate;

- padocuri agregate, 2 silozuri ciment cu capacitatea de 50 mc fiecare, bazin înmagazinare apa 30.0 mc;

- bazine decantare;

- rețea alimentare cu apa tehnologica si rețea evacuare ape uzate tehnologic.

**Statie de betoane**

Statia de preparat betoane mobila este de tip ORUDAY, cu capacitatea de 70.0 mc/h.

DATE TEHNICE - (CONFIGURAȚIE STANDARD)

|  |  |  |
| --- | --- | --- |
| Producție orară | m3 /oră | 70 |
| Capacitatea lotului (beton vibrat) | m3 | 1,5 |
| Puterea necesară | Kw | 97 |
| Mixer planetar | mod | ORUMS 2250/1500S |
| Salt (viteză) | m/s | 0,55 |
| Pâlnie de cântărire ciment B600 | l | 735 |
| Pâlnie de cântărire cu apă | l | 600 |
| Depozitarea agregatelor | m3 | 80÷100 |
| Sistem de cântărire (tip omologat) | mod | prin pile de sarcină |
| Sondă higrometru agregate | mod | PK-3 |
| Sistem de aditivi | l/min | 2x12 |
| Compresor electric | mod | 3100 |
| Unitatea de management | mod | HPS 2100V |

***Statia de betoane va avea capacitatea maxima de prelucrare de 700 mc/h si 141120,0 mc/an, pentru un timp de functionare de 12 luni/an, 21 zile/luna (252 zile/an), 8 ore/zi.***

Construcțiile propuse pe amplasament sunt: containere tehnice, sistem alimentare cu apa tehnologica, sistem evacuare ape uzate rezultate de la spălarea autobetonierelor.

Precizia de dozare

Precizia de dozare in concordanta cu EN 206 sau DIN 1045 pentru cantitățile minime dozate ale componentelor:

Dozare grosiera:

Agregate aprox. 200 kg

Ciment aprox. 75 kg

Apa aprox. 35 kg

Capacitate totala depozitare ciment 100 t

Curgerea materialului

Alimentarea, depozitarea si dispozitivele de dozare sunt proiectate pentru curgerea ușoară a materialului rotund, precum si pentru fluidizarea cimentului. Sistemele constructive pentru utilizarea altor materiale sunt disponibile doar in urma unor specificații.

Descărcare beton

- un cos de descărcare cu manșon din cauciuc;

- o structura suport cu cabina de comanda pentru fixarea malaxorului si a cantarelor.

Încărcare

- o banda transportoare;

- un cantar electro-mecanic pentru pietriș, încărcare maxima de 1500 kg;

- Grilaj de protecție pentru skip.

Cantar de ciment

- un cantar electro-mecanic, un compartiment, sarcina maxima 750 kg.

Sistem de apa

- un cantar electro-mecanic, un compartiment, sarcina maxima 600 l;

- un sistem de alimentare cu apa, incluzând valve dozare grosiere, apa in malaxor prin cădere libera.

Depozitarea cimentului si dozarea

- 2 silozuri de ciment, capacitate 100 t;

- un șnec ciment.

Sistem control pentru filtrul de ciment

- un sistem de ventilație pentru lianți;

- 2 sisteme pentru silozuri;

- Control ventilație pentru cele doua silozuri.

Siloz buncăr

Siloz buzunar container, cu volum de 80-100 mc, cu 5 compartimente, design pătrat, pentru încărcare cu buldozerul, confecționat din foaie de otel.

**Utilități:**

Sursa de apa pentru fabricarea betoanelor este acviferul freatic din bazinul piscicol de 9,8 ha, ce aparține S.C. BALASTIERA NRDELEA S.R.L. in baza Contractului de Comodat din 29.06.2023 cu valabilitatea de 3 ani.

**Alimentarea cu apa menajera**:

In cadrul stației de betoane nu exista sistem de alimentare cu apa menajera, personalul stației de betoane va folosi grupurile sanitare din cadrul stației de sortare S.C. BALASTIERA NEDELEA S.R.L.

Apa pentru rezerva de incendiu va fi asigurata prin sistemul de distributie al apei tehnologice.

**Captarea apei si distribuția**

Captarea apei in stația de betoane se va face prin intermediul unei pompe cu Qp = 18,0 mc/h, Hp = 56 mCA, montata pe malul bazinului de alimentare (bazin piscicol), cu o conducta de aspirație DN 50 mm in lungime de 7,0 m.

**Aducțiunea apei (scop tehnologic)**

Aducțiunea apei in bazinul de înmagazinare de 30,0 mc de lângă stația de betoane se va face prin intermediul unei conducte PEHD Dn 50 mm, in lungime de 228,0 m.

**Distribuția apei (scop tehnologic)**

Distribuția apei in stația de betoane se face din bazinul de înmagazinare, prin intermediul unei conducte PEHD Dn 70 mm, in lungime de 25 m=,0 m si a unei pompe hidrofor.

In stația de betoane, pe distribuția apei de la rezervorul de înmagazinare la stația de betoane, exista un racord Dn 32 mm pentru spălarea autobetonierelor, apa provenita de la spălarea autobetonierelor este dirijata într-un bazin decantor cu 3 compartimente de unde se va recircula in proporție de 65%.

**CERINTA DE APA**

Necesarul total de apa cu recirculare (fabricat betoane + spălat auto):

* Qn zi med = 94.999 mc/zi = 3.298 l/s
* Qn zi max = 135.503 mc/zi = 4.705 l/s
* Qn zi min = 61.749 mc/zi = 2,144 l/s
* Qn zi orar max = 17.216 mc/h = 4.782 l/s
* Volum mediu anual = 23939.74 mc
* Volum maxim anual = 34146.75 mc
* Volum minim anual = 15560.74 mc

Consumul specific de apa pentru stația de betoane va fi de **240,0 l/ mc apa/mc beton**.

**EVACUAREA APELOR UZATE**

**Evacuare ape uzate tehnologic**

In cadrul fabricării betoanelor nu se produc evacuări de ape uzate tehnologic.

**Evacuare ape pluviale**

Apele pluviale de pe întreaga suprafață a incintei, se scurg liber la nivelul solului, in șanțuri perimetrale organizării de șantier.

**Evacuare ape uzate spălare autobetoniere**

Apa uzata provenita de la spălarea autobetonierelor este dirijata într-un bazin decantor, de unde apa este folosita la spălarea agregatelor din padocuri si a drumurilor tehnologice.

**Proces tehnologic, flux tehnologic**

Prepararea betoanelor consta in:

* 1. recepția cantitativa si calitativa a agregatelor
  2. dozarea automata a agregatelor si cimentului in funcție de clasa de beton solicitata
  3. malaxare
  4. verificare de laborator
  5. livrare cu autobetoniera

Prepararea betoanelor se executa respectând următoarele etape:

1. alimentarea celor 5 buncăre metalice cu agregate din padocuri;
2. dozarea agregatelor pe banda transportoare care este si cantar;
3. transportul cântărit este condus la skip;
4. skipul urca pe calea de rulare la cota de amplasare a mixerului unde se descarcă agregatele;
5. dozarea celorlalte componente ale betonului: ciment, aditivi, apa;
6. malaxarea betonului;
7. descărcarea betonului in autobetoniere.

Sorturile din buncăre sunt preluate automat, prin dozatoare automate funcție de rețeta betonului, transportate in malaxor cu ajutorul benzii transportoare..

In malaxor se dozează automat funcție de rețeta cantitățile de apa, aditivi, ciment si agregate.

Expedierea către beneficiar: Betonul va fi livrat din stația de betoane la beneficiari prin intermediul autobetonierelor beneficiarilor.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantități limitate, iar materialele necesare realizării proiectului vor fi preluate de la societăți autorizate;

d) *producția de deșeuri*: deșeurile generate în perioada de execuție vor fi stocate selectiv şi predate către societăți autorizate din punct de vedere al mediului pentru activități de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuție, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, așezări umane);

f) *riscul de accident, ținându-se seama în special de substanțele şi de tehnologiile utilizate*: riscul de accident, pe perioada execuției lucrărilor este redus, deoarece nu se utilizează substanțe periculoase, iar alimentarea utilajelor cu carburanți se face numai la stațiile autorizate;

***2. Localizarea proiectelor***

*2.1. utilizarea existentă a terenului*: terenul pe care se realizează proiectul este situat in intravilanul comunei Potlogi; suprafață totala 8300 mp; categoria de folosința: arabil.

2.2. *relativa abundență a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbție a mediului, cu atenție deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile și rezervațiile naturale: nu este cazul;

e) ariile clasificate sau zonele protejate prin legislația în vigoare, cum sunt: nu este cazul;

f) zonele de protecție specială, mai ales cele desemnate prin Ordonanța de Urgență a Guvernului nr. [57/2007](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului național – Secțiunea a III – a – zone protejate, zonele de protecție instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecție sanitară și hidrogeologică: proiectul nu este inclus în zone de protecție specială desemnate;

g) ariile în care standardele de calitate a mediului stabilite de legislație au fost deja depășite: nu au fost înregistrate astfel de situații;

h) ariile dens populate: nu e cazul;

i) peisajele cu semnificație istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus și local atât pe perioada execuției proiectului;

d) probabilitatea impactului: impact cu probabilitate redusă atât pe parcursul realizării investiției, deoarece măsurile prevăzute de proiect nu vor afecta semnificativ factorii de mediu (aer, apă, sol, așezări umane);

e) durata, frecvența și reversibilitatea impactului: impact cu durată, frecvență și reversibilitate reduse datorită naturii proiectului și măsurilor prevăzute de acesta;

***Condițiile de realizare a proiectului****:*

* ***Titularul are obligația de a urmări modul de respectare a legislației de mediu în vigoare pe toata perioada de execuție a lucrărilor și după realizarea acestuia să ia toate măsurile necesare pentru a nu se produce poluarea apelor subterane, de suprafață, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

- ***Se va tine cont de soluțiile tehnice de execuție pentru realizare, propuse de proiectant***;

- De asemenea, se vor respecta toate masurile si condițiile de realizare a proiectului in conformitate cu prevederile **Avizului de gospodărire a apelor nr. \_\_\_/\_\_\_\_\_\_\_.2024 emis de către Administrația Bazinala de Apa Argeș-Vedea**, astfel:

- Sa anunțe cu 10 zile înainte începerea execuției investiției la A.B.A. Argeș-Vedea- S.G.A. Argeș;

- Sa solicite la A.B.A. Argeș-Vedea, in cazul apariției de modificări ale soluției de alimentare cu apa si evacuare a acesteia, in etapa de elaborare a proiectului tehnic sau in timpul execuției lucrărilor, eliberarea avizului modificator de gospodărire a apelor, conform prevederilor Ordinului M.A.P. nr. 828/2019 ;

- Sa înainteze la A.B.A. Argeș-Vedea, la recepția investiției, documentația tehnica întocmita conform Ordinului M.A.P. nr. 891/2019 de către o unitatea de proiectare atestata conform legislației in vigoare, in vederea obținerii autorizației de gospodărire a apelor.

**Condiții impuse pentru organizarea de șantier**:

* depozitarea materialelor de construcție şi a deșeurilor rezultate se va face în zone special amenajate fără să afecteze circulația în zonă;
* utilajele de construcții se vor alimenta cu carburanți numai în zone special amenajate fără a se contamina solul cu produse petroliere;
* întreținerea utilajelor/mijloacelor de transport (spălarea lor, efectuarea de reparații, schimburile de ulei) se vor face numai la service-uri / baze de producție autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deșeurile menajere se vor colecta în europubelă şi se vor preda către unități autorizate;
* **prin organizarea de șantier nu se vor ocupa suprafețe suplimentare de teren, față de cele planificate pentru realizarea proiectului**;

**Protecția apelor**

- se vor asigura sisteme controlate de colectare, depozitare şi evacuare a deșeurilor în vederea evitării impurificării apelor de suprafață şi subterane;

**Protecția aerului**

- mijloacele de transport vor fi asigurate astfel încât să nu existe pierderi de material sau deșeuri în timpul transportului; autovehiculele vor avea inspecția tehnică efectuată prin Stații de Inspecție Tehnică autorizate, în vederea reglementării din punct de vedere al emisiilor gazoase în atmosferă;

- se va întocmi şi respecta graficul de execuție a lucrărilor cu luarea în considerație a condițiilor locale şi a condițiilor meteorologice;

**Protecția împotriva zgomotului**

- activitatea se va desfășura după un program stabilit, pentru ca influența zgomotului produs de utilaje, asupra obiectivelor învecinate să fie cât mai redusă;

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecția solului**

- după încheierea lucrărilor se va face curățarea terenului de materialele şi deșeurile rezultate în urma lucrărilor de construcție;

* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* prin lucrările propuse nu sunt necesare tăieri de arbori;

**Modul de gospodărire a deșeurilor**

* deșeurile menajere se vor colecta în europubelă și se vor preda serviciului de salubritate;
* depozitarea temporara a materialelor de construcție şi a deșeurilor rezultate se va face în zone special amenajate fără să afecteze circulaţia în zonă; deșeurile din construcții, stocate temporar vor fi predate la firme autorizate pentru valorificarea/eliminarea acestora;
* constructorul este obligat să nu depoziteze în zonă deşeurile rezultate din execuţia lucrării, pământ, pietriş, etc.;
* deşeurile reciclabile rezultate se vor colecta prin grija executantului lucrării, la locul de producere, selectiv pe categorii şi se vor valorifica prin societăţi autorizate în colectarea şi valorificarea acestora;
  + conform O.U.G. nr. 92/2021, constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;
* spaţiile verzi afectate de proiect se vor reface şi se vor aduce la starea iniţială;
* la finalizarea lucrărilor de construcţii se vor executa lucrări de refacere a solului şi a vegetației aferente, care să se încadreze în aspectul zonei, se va curăţa amplasamentul de toate tipurile de deşeuri generate pe perioada realizări proiectului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanței de contencios administrativ competente şi orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Maria **MORCOAȘE**

|  |  |
| --- | --- |
|  |  |
| **Șef Serviciu A.A.A.**,  Florian **STĂNCESCU** | **Întocmit,**  Florian **STĂNCESCU** | |
| **Șef Serviciu C.F.M.**,  Laura Gabriela **BRICEAG** | consilier C.F.M.,  Raluca Panțuru |